text: Bil blæst omkuld på Vejle Fjord Broen
  08 februar 2011 kl. 08.10
  Flere biler væltede på de store motorvejsbroer i nat. På Lillebæltsbroen væltede en lastbil og på Vejle Fjord Broen blev en varebil blæst omkuld.
  En halv time før midnat fik blæsten for alvor fat i en varevogn, der var på vej over Vejlefjordbroen i den sydlige retningen. Varevognen væltede midt på broen og spærrede trafikken i en times tid.
  Kort forinden blev en lastbil blæst omkuld på den Ny Lillebæltsbro, der var spærret i vestlig retning i en periode.
  